ועדת הכספים, כנסת 20, פרוטוקול מספר 525, 2016-11-29 14:10

משה גפני: אנחנו עוברים לסעיף האחרון, שינויים בתקציב לשנת 2016.

משה גפני: פנייה מספר 173, משרד הביטחון.

<ליאור בראון: אגף תקציבים, משרד האוצר.

<ליאור בראון: הפנייה הנוכחית נועדה למתן תוספת הרשאה להתחייב לתקציב הביטחון בסך שישה מיליארד ו-315 מיליוני שקלים.

<ליאור בראון: הסברים נוספים יינתנו בוועדה המשותפת.

משה גפני: זה אני יודע, אבל למה זה עכשיו?

משה גפני: אישרנו השבוע עוד שניים-שלושה מיליארד שקלים ועכשיו שישה מיליארד ועוד.

משה גפני: מה קורה עכשיו?

<ליאור בראון: מדובר בתוספת של הרשאה להתחייב.

<ליאור בראון: הפנייה הקודמת, אני לא יודעת במה היא עסקה.

<ליאור בראון: להערכתי זו הייתה פניית עודפים אבל אני לא יודעת על מה מדובר.

<ליאור בראון: זו פנייה של מתן תוספת הרשאה להתחייב לתקציב הביטחון וכאמור הסברים נוספים יימסרו בוועדה המשותפת.

משה גפני: הפרטים יינתנו בוועדה המשותפת של ועדת הכספים וועדת החוץ והביטחון.

משה גפני: מי בעד עישור פנייה מספר 173?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: פנייה מספר 173 נתקבלה.

משה גפני: מיקי לוי נמנע.

משה גפני: הפנייה אושרה.

מיקי לוי: כל פעם שהם באים לכאן אנחנו מצביעים.

רחל עזריה: תצביע נגד הביטחון.

מיקי לוי: לא מצביע נגד הביטחון.

משה גפני: פנייה מספר 187, חינוך.

<שאול קירשנבאום: אגף התקציבים, משרד האוצר.

<שאול קירשנבאום: הפנייה נועדה לבצע שינויים פנימיים, תקצוב סך של הרשאה להתחייב של 34 מיליון שקלים לטובת החלטה 922.

<שאול קירשנבאום: הפנייה נועדה לבצע שיפוץ לחידוש מבנים שמשמשים לפעילות בלתי פורמלית בחברה הערבית.

מיקי לוי: איפה?

מיקי לוי: יש רשימה?

<שאול קירשנבאום: כן.

<שאול קירשנבאום: יש תכנית.

<שאול קירשנבאום: יש קול קורא שיוצא ברגע שהפנייה תאושר.

<שאול קירשנבאום: יש קול קורא וכל רשות תיגש לפי תכנית מסודרת.

משה גפני: רק במגזר הערבי?

<שאול קירשנבאום: כן.

<שאול קירשנבאום: לפי החלטה 922.

מיקי לוי: זה מצ'ינג?

<שאול קירשנבאום: לא.

<שאול קירשנבאום: לא מדובר במצ'ינג.

מיקי לוי: כסף נקי.

<שאול קירשנבאום: לפי תכנית.

מיקי לוי: אין כאן אף חבר כנסת ערבי.

מיקי לוי: אחר כך הם אומרים שהם דואגים לאוכלוסייה שלהם.

עודד פורר: לא לזאת שגרה בישראל.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הפנייה אושרה.

משה גפני: משה שגיא, אני מברך אתכם על כך שאתם דואגים למגזר הערבי.

משה גפני: זה יפה.

משה גפני: אני מבקש אם אפשר גם למסור לשר בנט ולמנכ"לית מיכל כהן שאני מעביר כאן כל הזמן העברות למיעוטים, לערבים, בכל מיני נושאים והיום גם על חידוש מבנים.

משה גפני: אני מברך כמובן אתכם אבל בעיקר אני מברך את השר בנט ואת המנכ"לית מיכל כהן שדואגים לערבים.

מיקי לוי: ובצדק.

משה גפני: פנייה מספר 78011, פיתוח התיירות.

<עמרי בן חורין: אגף התקציבים, משרד האוצר.

<עמרי בן חורין: פנייה מספר 78011 נועד להעביר עודפים מחויבים שנוצרו בשנת 2015 לשנת 2016.

<עמרי בן חורין: סך הכול 46 מיליון ו-225 אלף שקלים.

משה גפני: מה עושים עם הכסף הזה?

<עמרי בן חורין: הכסף הזה עובר וכל הכסף המזומן בסעיף הזה הוא כסף שמממן ביצוע של פרויקטים שאושרו בעבר.

<עמרי בן חורין: הערכה שנעשית בתחילת השנה היא הערכה.

עודד פורר: כמה עודפים היו לכם בשנה קודמת באותו סעיף?

<עמרי בן חורין: שנה קודם, 68 מיליון.

<עמרי בן חורין: עכשיו 46 מיליון שקלים.

<עמרי בן חורין: חצי מהסכום, כעשרים מיליון, באפיק השקעה בתשתיות.

עודד פורר: אתם במגמת ירידה.

<עמרי בן חורין: משתדלים.

משה גפני: מי בעד אישור בקשה מספר 78011?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: תודה רבה.

משה גפני: אני מודה לכם גבירותיי ורבותיי חברי הכנסת ונציגי המשרדים.

משה גפני: תודה רבה.

משה גפני: הישיבה נעולה.